कार्यक्रमको पहुँचमा बालबालिकालाई ल्याउन बुथ स्थापना गर्ने क्रममा संख्या सन्तुलन हेरिएको जनस्वास्थ्य महाशाखा प्रमुख हरिकुमार श्रेष्ठको भनाइ छ । न्युन आय भएका परिवार बसोबास गर्ने तथा अव्यवस्थित बसोबास भएका स्थानलाई विशेष निगरानी गर्छौ, उहाँले कार्यक्रमका विषयमा स्पष्ट पार्नुभयो । रतन्धो र कुपोषणबाट बचाउन सञ्चालन गरिएको यस कार्यक्रममा आउने अभिभावकलाई — भिटामिन ए पाइने र घरमै पाइने खाद्यबस्तुका बारेमा जानकारी पनि दिइने महाशाखा प्रमुखले बताउनुभयो ।
